Pas kalz a dra da notenniñ hiniv, ha neoazh em eus bet un tammig amzer, met marse e oa an aer skornet a zo bet kaoz din pas chom re bell da drapikellat er-maez. Ar pezhig am eus graet en deus ma lakaet da welet daou  evn a dost. Ur vran da gentañ (ar vran voutin - corneille noire); ar re-se lies a achap pa dostait, a ziabell. Fin int, ha pho kwelont é pasiñ àr ho pelo e chomont sioul. Met ma arrestit e yaont kuit a-denn-askell. Eya, gwelet ho peus choazh jiboeserion é tenniñ diàr o belo ?  Neuze e oa honnezh é koagal (ma m eus soñj mat e vez lâret èl-mañ) àr lein ur vangoerig.    Un tamm diwezhatoch en devezh, setu ur savelleg àr an hent, e kêr. Ur banne glav yen a rae, ha gober a raen difrae. Chomet  eo ar savelleg àr an hent, ha me tostik-tra, ha tapet he deus ur paour-kaezh buzhugenn a oa astennet àr ar gouiltron lufrus ha gleb. Ar savelleg zo la grive musicienne.    Setu tout. Mes pa lâren e tosta an evned din er prantad-mañ, marse a-walch e oa choazh gwir hiniv ?